CELEX: 32017R1224
Language: hr
Date: 2017-07-06 00:00:00
Title: Uredba Komisije (EU) 2017/1224 оd 6. srpnja 2017. o izmjeni Priloga V. Uredbi (EZ) br. 1223/2009 Europskog parlamenta i Vijeća o kozmetičkim proizvodima (Tekst značajan za EGP. )

7.7.2017   
               
               
                  HR
               
               
                  Službeni list Europske unije
               
               
                  L 174/16
               
            UREDBA KOMISIJE (EU) 2017/1224
      оd 6. srpnja 2017.
      o izmjeni Priloga V. Uredbi (EZ) br. 1223/2009 Europskog parlamenta i Vijeća o kozmetičkim proizvodima
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1223/2009 Europskog parlamenta i Vijeća od 30. studenoga 2009. o kozmetičkim proizvodima (1), a posebno njezin članak 31. stavak 1.,
      budući da:
      
                  (1)
               
               
                  Tvar 2-metil-2H-izotiazol-3-on, kojoj je prema Međunarodnom nazivlju kozmetičkih sastojaka dodijeljen naziv metilizotiazolinon, CAS br. 2682-20-4, trenutačno je odobrena za upotrebu u kozmetičkim proizvodima koji se ispiru u koncentraciji do 0,01 % masenog udjela (100 ppm) putem unosa 57 u Prilogu V. Uredbi (EZ) br. 1223/2009.
               
            
                  (2)
               
               
                  Znanstveni odbor za sigurnost potrošača (SCCS) donio je 15. prosinca 2015. mišljenje o sigurnosti metilizotiazolinona (2). Odbor je zaključio da se za kozmetičke proizvode koji se ispiru koncentracija metilizotiazolinona od 0,0015 % (15 ppm) smatra sigurnom za potrošače u smislu izazivanja kontaktne alergije.
               
            
                  (3)
               
               
                  S obzirom na navedeno mišljenje Znanstvenog odbora za sigurnost potrošača važno je riješiti pitanje sve češće pojave alergija izazvanih metilizotiazolinonom te bi stoga upotrebu te tvari u proizvodima koji se ispiru trebalo dodatno ograničiti.
               
            
                  (4)
               
               
                  Uredbu (EZ) br. 1223/2009 trebalo bi stoga na odgovarajući način izmijeniti.
               
            
                  (5)
               
               
                  Industriji bi trebalo omogućiti razumni rok za potrebne prilagodbe formulacija proizvoda radi njihova stavljanja na tržište i za povlačenje nesukladnih proizvoda s tržišta.
               
            
                  (6)
               
               
                  Mjere predviđene ovom Uredbom u skladu su s mišljenjem Stalnog odbora za kozmetičke proizvode,
               
            DONIJELA JE OVU UREDBU:
      Članak 1.
      Prilog V. Uredbi (EZ) br. 1223/2009 mijenja se u skladu s Prilogom ovoj Uredbi.
      Članak 2.
      Od 27. siječnja 2018. na tržište Unije smiju se stavljati samo kozmetički proizvodi koji su u skladu s ovom Uredbom.
      Od 27. travnja 2018. na tržištu Unije smiju biti dostupni samo kozmetički proizvodi koji su u skladu s ovom Uredbom.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 6. srpnja 2017.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 342, 22.12.2009., str. 59.
      
      
         (2)  SCCS/1557/15 (podnesak III.)
      
         PRILOG
         U Prilogu V. Uredbi (EZ) br. 1223/2009 unos 57 zamjenjuje se sljedećim:
         
            
                        Referentni broj
                     
                     
                        Identifikacija tvari
                     
                     
                        Uvjeti
                     
                     
                        Tekst uvjeta primjene i upozorenja
                     
                  
                        Kemijski naziv/INN
                     
                     
                        Naziv iz glosara uobičajenih sastojaka
                     
                     
                        CAS broj
                     
                     
                        EZ broj
                     
                     
                        Vrsta proizvoda, dijelovi tijela
                     
                     
                        Najveća koncentracija u gotovom pripravku
                     
                     
                        Ostalo
                     
                     
                         
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                  
                        „57
                     
                     
                        2-metil-2H-izotiazol-3-on
                     
                     
                        metilizotiazolinon (*1)
                        
                     
                     
                        2682-20-4
                     
                     
                        220-239-6
                     
                     
                        Proizvodi koji se ispiru
                     
                     
                        0,0015 %
                     
                     
                         
                     
                     
                         
                     
                  
         
            (*1)  Metilizotiazolinon je reguliran i unosom 39 iz Priloga V. u smjesi s metilkloroizotiazolinonom. Ta se dva unosa međusobno isključuju: upotreba smjese metilkloroizotiazolinona i metilizotiazolinona nije moguća s upotrebom samog metilizotiazolinona u istom proizvodu.”